《赠何觉山》
宋代·何梦桂

昔有二道士，学道隐此山。
一觉径超诣，脱屣遗人寰。
石影未灭没，半出林峦间。
空山以名存，高踪那能攀。
下有可人翁，老去双鬓斑。
天涯蹇行足，日暮倦鸟还。
神交藐千古，试为问丸丹。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。